JERUUSALEMMA UUDISED
Siin Jeruusalemma Uudised ja Pekka Sartola.
Tere hingedepäeva õhtut! Mõned tänased sõjauudised -
Lahingud on liikunud Gazasse
Ka põhjas on rahutused
ÜRO-le viisasid ei anta
Iisraeli armee (IDF) alustas süstemaatilisi
maaoperatsioone Hamasi kontrolli all olevas Gaza sektoris.
Sellele eelnes massiivne pommitamine õhust, merelt ja maalt.
Armee pressiesindaja ütles, et mida rohkem Hamasi baase hävitatakse,
seda lihtsam tuleb linnasõda Hamasi vastu.
Iisraeli armee ründas üksnes möödunud nädalavahetusel
enam kui 600 Hamasi terroriobjekti
ja on tapnud juba mitukümmend hamaslast Gaza linnapiirkonnas.
Nad varjusid kodudes, maa-alustes tunnelites ja mošeedes.
Rünnakuid on sooritatud relvaladude,
mitmekümnete tankitõrjerakettide stardiplatvormide
ning Hamasi peidikute ja juhtimiskeskuste vastu.
Iisraeli kaitseminister Gallanti sõnul võib sõda kesta mitu kuud,
kuid see lõpeb Hamasi täieliku hävitamisega.
Nii Süüria armee kui ka Hezbollah Liibanonis
on samuti tegevust tihendanud,
tulistades väikestes kogustes rakette ja mürske Iisraeli põhjaossa,
mis on osaliselt evakueeritud ja kuulutatud sõjatsooniks.
Rünnakute tulemusena on Iisrael pommitanud kahte Süüria lennuvälja,
Aleppot ja Damaskust, mille kaudu Iraan on vedanud relvi
ja sõjavarustust nii Süüria armeele kui ka Hezbollah'le Liibanoni.
Nii Süüriale kui ka Liibanonile on selgelt teatatud,
et kui nad ühinevad Hamasi nimel laiema sõjaga Iisraeli vastu,
pommitatakse neid äärmise jõuga.
Iraan on samuti teatanud,
et kui Iisrael jätkab oma maasõda Hamasi vastu Gazas,
ei saa ta pealt vaadata, vaid liitub sõjaga oma riigi kaitseks.
Iraan on seega kuulutanud end Hamasi
ja Läänekalda palestiinlaste kõrval Iisraelile kuuluva maa kaasomanikuks.
Kohe sõja alguses
õnnestus Iisraeli armeel võtta vangi mitu Hamasi terroristi,
kes olid lahingutegevuses haavata saanud.
Ülekuulamistel on selgunud,
et rünnakule minnes lubati neile iga pantvangi eest tasu.
Ühe Gazasse toodud pantvangi eest maksti 10 000 dollarit.
Samades juhistes mainiti ka, et kõik, keda pantvangi ei võeta, tapetakse.
Juhised käskisid röövida peamiselt naisi ja lapsi,
ütles üks ülekuulatuist.
Samuti näinud plaan ette vallutada kibutsid, külad ja linnad,
mida rünnati, ja hoida neid,
kuni on lõpetatud elanike tapmine ja röövimine.
Iisraeli Julgeolekuteenistus Shin Bet ja politseijõud
kuulasid oktoobri alguses ühiselt üle kuus Gazast pärit terroristi,
kes olid seotud hävitustöö ja veresaunadega.
Igal terroristil oli veidi erinev kogemus,
kuid Iisraeli luure leidis mitmeid ühisnimetajaid.
Kõik Hamasi agendid said selged juhised tappa ja röövida tsiviilisikuid,
sealhulgas vanureid, naisi ja lapsi. Need, keda ei suudetud kinni võtta,
tuli tappa, olenemata vanusest või soost.
ÜRO Peaassamblee pidas New Yorgis erakorralise istungi,
et arutada Gaza konflikti.
Jordaania ja Mauritaania kutsusid istungi kokku
Iisraeli ebaseadusliku tegevuse teemal okupeeritud Jeruusalemmas
ja teistel okupeeritud Palestiina aladel.
See on kümnes selle teema arutamiseks kogunev kriisiistung.
Taotluses istungi kokkukutsumiseks
ei mainita Hamasi ega 7. oktoobri rünnakuid.
Seetõttu jäi Soome koos mitme teise riigiga
resolutsioonikavandi suhtes erapooletuks.
Istungil keskenduti ainult okupatsioonivõim Iisraeli poolt
Gaza sektori palestiinlastest tsiviilelanike vastu suunatud blokaadi
ja sõjalise rünnaku esiletõstmisele.
Seni olevat rünnak põhjustanud kodude ja muu tsiviilomandi
ning infrastruktuuri mõõtmatut hävitamist
ning loonud katastroofilised humanitaarolud.
Need ähvardavad lisada ohtlikku ebastabiilsust,
ohustades rohkemate tsiviilelanike ja rahvusvahelise üldsuse rahu
ja julgeolekut. Seega pole midagi uut päikese all.
Hamas pääses kergelt ja Iisrael mõisteti hukka.
Need ÜRO Peaassamblee otsused ei oma mingit õiguslikku jõudu.
Iisraeli pantvangide perekonnad tühistasid oma kohtumise
ÜRO peasekretäriga, nagu ka Iisraeli välisminister Eli Cohen,
kes tühistas samuti kohtumise Antonio Guterresiga pärast seda,
kui ÜRO juht ütles,
et Hamasi rünnakud 7. oktoobril ei toimunud vaakumis.
Sellega viitas ta otseselt asjaolule, et Hamasi sooritatud julmused
olid 56 aastat kestnud Palestiina okupatsiooni tulemus Iisraeli poolt.
Iisraeli ÜRO suursaadik Gilad Erdan juhtis kohe tähelepanu sellele,
et Iisrael andis 18 aasta eest iga millimeetri Gazast
vastutasuks rahu eest Palestiina Vabastusorganisatsioonile.
Iisrael ja Egiptus on pidanud säilitama ranget blokaadi pärast seda,
kui Hamas 2007. aastal Gaza sektoris võimu haaras.
Iisraeli valitsus on öelnud, et ta on sunnitud seda tegema,
et piirata terrorirühmituse võimet end rünnakuteks relvastada.
Läänekalda asundused on järjestikuste valitsuste ajal laienenud
ja peaminister Benjamin Netanyahu on korduvalt öelnud,
et rahvusvaheliselt tunnustatud Palestiina omavalitsus (PO)
pole rahupartner, kuna ta on varem mitu pakkumist tagasi lükanud.
Läänekalda ehk Juudea ja Samaaria puhul on asi teisiti.
Oslo II leping sätestab selgelt,
et Iisrael võib säilitada kontrolli C-piirkonna üle,
kuni vastastikku teisiti kokku ei lepita.
Iisrael lõpetas eelmisel nädalal viisade väljastamise ÜRO ametnikele,
vaid päev pärast ÜRO peasekretäri A. Guterresi märkusi Hamasi kohta.
Too siiski lisas hiljem, et palestiinlaste kaebused
ei saa õigustada Hamasi kohutavaid rünnakuid,
ja need kohutavad rünnakud
ei saa õigustada Palestiina rahva kollektiivset karistamist.
Iisraeli võimud jätkasid karmi kriitikat ÜRO juhi suunas,
nõudes talt vabandamist või tagasiastumist,
ning üks tippametnik nimetas tema sõnu "tõeliselt hullumeelseteks",
lisades, et need õhutavad antisemitismi leeke.
Jeruusalemmas asuva Yad Vashemi holokaustimuuseumi esimees
süüdistas Guterresi ka selles, et ta unustas "Ei iial enam".
Likudi liige Yuli Edelstein, Knesseti välis- ja kaitsekomisjoni esimees,
saatis Guterresile avaliku ingliskeelse kirja,
kus ta väljendas sügavat šokki ja ütles,
et olnuks parem, kui ta poleks midagi öelnud.
"Härra peasekretär, alustasite sellega,
et miski ei saa õigustada tsiviilisikute tahtlikku tapmist,
vigastamist ja röövimist.
Kuid teie tegite seda, andes sellele teole näo,
lisades, et Hamasi rünnakud ei toimunud vaakumis.
Sellised avaldused õigustavad mõrtsukaid, vägistajaid
ja terroriste kogu maailmas,
mis muudab teie hukkamõistu Hamasi suhtes õigustühiseks,"
ütles Knesseti liige Yuli Edelstein.
Kuid ÜRO Peaassambleele omased eelarvamused ei laiene kõikjale
ega seo kõiki rahvusvahelisi hindajaid.
Rahvusvaheline Ombudsmani Instituut ehk IOI märkis oma avalduses selgelt,
et Hamas eksisteerib ainult selleks, et hävitada juute.
Selle president Chris Field, kes pole juut, väljendas arvamust,
et juudikogukond on kannatanud sajandeid tagakiusamist, antisemitismi
ja selliseid kohutavaid sündmusi nagu holokaust.
"Terrorirühmitus Hamas tegutseb kujuteldamatul kurjuse tasemel
ja seda sponsoreerib Iraan.
Ta eksisteerib selleks, et hävitada juute ja pühkida Iisrael kaardilt,"
kirjutas organisatsiooni president Chris Field eelmisel nädalal
Iisraeli ombudsmanile saadetud kirjas.
IOI on 45 aastat vana organisatsioon,
mis ühendab enam kui 200 sõltumatut ombudsmani
enam kui sajas maailma riigis.
Ükski rahvusvaheline organ ei tohiks kõikuda oma otsustavuses
hävitada organisatsioon, mis maksab oma liikmetele juutide tapmise eest.
Lähis-Idas ei saa olla rahu seni, kuni terrorism
ja Gaza rahvaste ebademokraatlik esindamine
püüavad juudi rahvast hävitada. Nii ütles IOI
kirjas Iisraeli ombudsmanile Matanyahu Englmanile.
Iraani Lääne-Aasia ekspert dr Mohammad Shahedi
kaitses Hamasi õigust tappa naisi, lapsi, isegi väikeseid imikuid.
Tema sõnul polevat Iisraelis tsiviilisikuid.
See olevat sõjaline koloniaalrežiim, kus kõik peavad teenima sõjaväes.
9. oktoobril vastas Mohammad Shahedi
Iraani 1. kanali saates väidetele,
et Hamas ründab Iisraeli naisi, lapsi ja vanureid, öeldes,
et Iisraelis pole tsiviilelanikke. Shahedi sõnul väidavad mõned,
et Hamas ründab naisi, lapsi ja vanureid.
"Oleme näinud videot, kus gazalased ütlesid, et nad on moslemid,
usuvad islamisse ja järgivad islami prohveti reegleid.
Seetõttu ei vägistaks ega ründaks nad kunagi lapsi, puuetega inimesi ja naisi,
välja arvatud juhul, kui nood kuuluksid armeesse.
Reeglina on see nii, kuid seal pole Iisraeli tsiviilelanikke," ütles Shahed.
"Nad on kõik osa armeest. Iisraellased, olgu mehed või naised,
peavad teenima armees kaks või kolm aastat.
Pärast seda peavad nad teenima reservis kuni 55. eluaastani
ja igal aastal peavad nad teenima kuu aega oma üksuses.
Nii et põhimõtteliselt on tegu sõjaväelise koloniaalhaldusega.
Seega pole nad tsiviilisikud,
kuid mingis faasis on nad kõik osa armeest.
Seega lubavad džihadistlikud mullad Iisraeli-vastast püha sõda
religioosse kohustusena igale moslemile maailmas."
Sellised olid tänased uudised.
Paluge endiselt rahu Jeruusalemmale, Iisraelile ja Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee